
Yn nôl Barnes (2007) mae addysgu yn drawsgwricwlaidd yn golygu trosglwyddo gwybodaeth o nifer o bynciau gwahanol yn hytrach nag cael un pwnc fel ffocws i bob gwers. Mae’r dull o addysgu yn drawsgwricwlaidd yn gallu cael ei hyrwyddo trwy ddewis thema i’r gwaith, sydd yn fodd o gynnwys nifer o wahanol bynciau gwahanol o fewn yr un gwaith.  Mae addysgu yn drawsgwricwlaidd ddim yn syniad hollol newydd, roedd y dull yma o addysgu yn hynod boblogaidd nôl yn y 1960au a’r 1970au o fewn yr ystafell ddosbarth ac mae’n cynyddu eto mewn poblogrwydd. O fewn y cwricwlwm presennol i gyfnod allweddol dau mae yna bedwar pwnc craidd ac wyth pwnc all-graidd, ond mae newid ar y gweill sydd yn cael ei amlinelli yn y ddogfen dyfodol Llwyddiannus (2015). Mae’r awdur y ddogfen Graham Donaldson (2015) wedi amlinelli awgrymiadau i ddechrau cwricwlwm newydd a fydd yn cynnwys pedwar diben, tri chyfrifoldeb trawsgwricwlaidd a chwe maes dysgu a phrofiad. Yn ogystal bydd angen cynnwys sgiliau meddwl, ADCDF a’r cwricwlwm Cymreig. 
Mae ychydig anghytuno am addysgu yn y modd yma. Mae nifer o’r farn bod addysgu yn draws-cwricwlaidd yn gallu arwain at nifer o anfanteision gan gynnwys diffyg eglurder a dyfnder. Mae Barnes (2012) sydd yn cefnogi addysgu trawsgwricwlaidd yn cydnabod bod addysgu mwy nag un pwnc ar yr un pryd yn golygu bod diffyg dilyniant a gwelliant yn y plant. Clywyd pryderon bod addysgu yn drawsgwricwlaidd yn arwain at lawer ormod o wybodaeth gyda diffyg arbenigedd, sydd yn cael ei chefnogi gan arolwg annibynnol o’r cwricwlwm cynradd (DFE,2009). 
Mae eraill yn cefnogi’r math yma o addysgu, gyda chefnogaeth yn dod o’r bwrdd arolygiaeth Estyn. Yn nol Estyn (2017) yn ei ddogfen ar arfer dda mae addysgu yn drawsgwricwlaidd gyda ffurf thematic wedi arwain at ddysgu yn annibynnol gan y disgyblion yn Ysgol Gynradd Rhiwbeina a bod safonau da yn y sgiliau craidd rhifedd, llythrennedd a chymhwysedd digidol yn ogystal â dealltwriaeth o bynciau megis hanes a daearyddiaeth. Rhesymau arall sydd yn codi o fudd dysgu yn drawsgwricwlaidd ydy y modd mae addysgu yn y ffordd yma yn rhoi profiad gwell o’r byd go iawn i bobl ifanc, cefnogwyd hyn gan Simon Catling (2017) yn ei ddogfen ‘High quality in primary humanities: insights from the UK’s school inspectorates’ yn honni bod addysgu yn drawsgwricwlaidd yn gyfrifol am helpu plant i ddeall ei byd o’i gwmpas gan ddeall llefydd, amseroedd a chymunedau maent yn byw ynddo (Catling, 2017 tud. 357). Yn ogystal â hynny mae eraill megis (Barnes, 2008) yn honni bod ein profiadau o’r byd yn rhai trawsgwricwlaidd, nid ydynt yn profi un peth ar wahân ac felly mae’n gwneud synnwyr felly i beidio â dysgu pynciau ar wahân. Pam rydyn ni yn profi digwyddiad rydym yn dwyn i gof wybodaeth o nifer o wahanol bynciau mewn un tro. Mae eraill yn dadlau bod cwricwlwm sydd cael ei ddysgu mewn modd integredig yn rhoi ystod helaeth o gyfleoedd i’r athrawon fod yn fwy creadigol gan roi iddynt y gallu i greu gwersi sydd wedi ei addasu ar gyfer y plant maent yn ei dysgu. Mae llawer yn credu bod dysgu am bethau sydd yn berthnasol i ni yn aml yn helpu ni i wneud gwell synnwyr o bethau achos bod gyda ni’r wybodaeth flaenorol. Mae hwn yn cefnogi theori Piaget sydd yn annog dysgu yn nol profiadau plant achos maent yn credu bod dysgu yn broses o adeiladu ar yr hyn maent yn gwybod neu wedi cael profiad ohono eisoes. 
Mae Barnes (2015) yn honni bod addysgu trawsgwricwlaidd da ydy trosglwyddo'r sgiliau wybodaeth ac ymddygiad wedi gosod ar thema benodol (Barnes, 2015 tud.62) felly'r thema rydw i wedi dewis ydy ‘Aros yn Iach’. Mae Barnes (2015) yn honni bod wyth prif ffyrdd o ddysgu yn drawscwricwlaidd ‘tokenistic, hierarchical, single ransferable subject, theme-based, multi-displinary, inter-disciplinary, opportunistic and double-focus’.  
Mae cyfleoedd eang i hyrwyddo’r thema ‘Aros yn iach’ o dan y celfyddydau mynegiadol. Mae ffitrwydd yn rhan hanfodol o’r thema ‘Aros yn iach’ ac y gall hyn cael ei hyrwyddo o dan y celfyddydau mynegiadol trwy greu ddawns. Mae hwn yn ffordd wahanol o ffitrwydd sydd ddim mor boblogaidd ag sydd yn rhoi'r cyfle i hyrwyddo sgiliau creadigol y plant. Bydd y plant yn gallu ychwanegu offerynnau ac ymarfer patrymau cerddorol hefyd yma. Yn wahanol i chwaraeon grŵp megis gem pêl-droed lle mae rheolau penodol, mae cyfle fan hyn i gydweithio a gweithio yn annibynnol i greu rhywbeth gwahanol. Mae cyfle i addysgu'r cwricwlwm addysg gorfforol sydd yn datblygu'r sgiliau iechyd, ffitrwydd a lles a gweithgareddau creadigol megis patrymau symud ac ymateb i symbyliadau a sain megis yr offerynnau o’r cwricwlwm presenol. Bydd elfennau o’r fframwaith llythrennedd yn cael ei hyrwyddo hefyd wrth edrych ar dermau arbenigol yn ymwneud a symudiad y ddawns fydd hefyd yn cyrraedd nod y maes dysgu Iechyd a Lles gan ehangu ei dealldwriaeth o bwysigrwydd ffitrwydd er mwyn aros yn iach. Tasg arall ydy creu fideo ffeithiol gyda gwybodaeth am ffitrwydd a bod yn iach. Er bod ffeithiau penodol a fydd yn ffocws i’r dasg bydd cyfle i feddwl yn greadigol am y ffordd maen nhw eisiau gwneud y fideo a’i chyflwyno. Mae modd hyrwyddo'r fframwaith cymhwysedd digidol yn y modd yma trwy ddefnyddio'r dechnoleg megis apps fel imove i greu fideo. Bydd cyfle i’r plant meddwl yma yn greadigol a dwyn i gof wybodaeth maent wedi ymchwilio. Mae hyn yn cysylltu gyda gweithgareddau o dan y maes dysgu Ieithoedd Llythrennedd a Chyfathrebu i ymchwilio. Mae’r tasgau yma yn enghraifft o addysgu trawsgwricwlaidd hierarchaidd (hierarchical), lle bydd y plant yn addysgu am symudiadau ffitrwydd ond hefyd yn ehangach byddant yn dysgu patrymau cerdd, felly bydd ddatblygiad o ddau faes o fewn yr un wers. Hefyd wrth creu fideo byddant yn addysgu am wybodaeth technoleg bwyd ond hefyd datblygiad technoleg gwybodaeth.
Ffordd arall o addysgu yn drawsgwricwlaidd yw dysgu un pwnc (single ransferable subject), mae hyn yn bosib iawn gyda phynciau megis Cymraeg a Saesneg. Rhoddir ffocws pwysig ar un pwnc megis Cymraeg yn y gweithgaredd hon ond sydd yn cydblysu wybodaeth o feysydd gwahanol. Mae’r gweithgaredd yn hyrwyddo maes dysgu Ieithoedd llythrennedd a chyfathrebu lle y gall y plant edrych ar lenyddiaeth ffeithiol am gyngor iechyd gan ddewis a dethol wybodaeth ffeithiol a beth yw barn bersonol. Neu gallai plant edrych ar hysbysebion bwyd ac edrych ar sut maen nhw’n llwyddo i gael ni i fwyta bwyd penodol. Bydd yr arf yma yn helpu nhw gydag ysgrifennu yn berswadiol ei hun a hefyd adnabod y technegau sydd yn cael ei defnyddio i berswadio ni i fwyta bwyd drwg gan gyrraedd maes dysgu Iechyd a Lles. Bydd cyfle yma i ddatblygu'r fframwaith llythrennedd a rhifedd gan edrych ar dermau arbenigol i ymwneud a ffitrwydd a ffigurau ac ystadegau gan edrych ar y fframwaith rhifedd a maes dysgu mathemategol. Mae cyfle i’r plant feddwl yma gan ystyried effaith y ffeithiau maent yn ei dysgu a sut gallent ddefnyddio beth maent wedi ei dysgu yn ei bywydau ei hun. Mae modd hyrwyddo'r fframwaith cymhwysedd digidol yma hefyd gan rhoi’r cyfle i’r plant ymarfer sgiliau ymchwil y plant, gan ddysgu sut i ddewis ffynonellau dibynadwy ac ystyried ffeithiau cywir. 
Mae cyfle i ddatblygu sgiliau yn y maes gwyddoniaeth a thechnoleg wrth gael y plant i greu prydiau bwyd gan ddefnyddio’r plât bwyta yn iach sydd hefyd yn cyrraedd maes dysgu Iechyd a Lles. Bydd hyn yn rhoi'r wybodaeth iddynt i ddysgu am sut i greu prydiau bwyd sydd llawn maethion a sydd yn mynd i gynnig yr egni iddynt i gwblhau tasgau'r dydd. Gwybodaeth bydd yn helpu plant i wybod sut i fyw yn iach gydol oes. Mae’r wers technoleg bwyd y cwricwlwm presennol yma yn rhoi'r cyfle i hyrwyddo elfennau'r fframwaith rhifedd gan edrych ar ffracsiynau'r plant bwyd neu costiai bwyd ac elfennau'r maes dysgu mathemateg a rhifydd i ddysgu sgiliau mewn cyd-destun pob dydd. Yn ogystal, mae modd edrych ar fframwaith llythrennedd ac ystyried termau arbenigol y plât bwyd megis carbohydradau. Mae hefyd modd hyrwyddo elfennau'r ADCDF, Iechyd gan roi’r wybodaeth i’r plant am beth maen nhw angen rhoi yn ei corff er mwyn byw yn iach.  Dysgwyr uchelgeisiol galluog cael gwybodaeth a dealltwriaeth dda o gysyniadau allweddol mewn gwyddoniaeth. Mae’r gweithgaredd o’r fath yn cyrraedd nodweddion y cwricwlwm dylunio a thechnoleg i ddatblygu sgiliau dylunio, chreu a gwerthuso. Mae’r wers yma yn clymu elfennau'r maes daearyddol gan ddarganfod lle mae ein bwyd yn dod, ac yn rhan hanfodol o addysgu dyniaethau. Mae dysgu gwaith yn ymwneud a ‘Aros yn Iach’ wedi llwyddo yma i ddysgu nifer o wahanol bynciau a chlymu gwahanol meysydd at ei gilydd sydd yn hyrwyddo'r ffyrdd thema o ddysgu trawsgwricwlaidd (theme-based).
Mae astudio’r dyniaethau yn rhoi'r cyfle i’r plant ehangu ei dealldwriaeth yn ymwneud a phethau megis pobl, lle, amser a chred gan ystyried credoau a’r rhesymau moesol am bethau. O dan y thema yma mae cyfle i’r plant ymchwilio o le mae bwyd yn dod, gan ystyried y milltiroedd mae ein bwyd wedi teithio i gyrraedd ni. Mae’n gyfle i’r plant ystyried manteision bwyta cynnyrch lleol ond hefyd ystyried bod popeth ddim yn gallu cael ei chynhyrchu yn lleol. Mae hwn yn rhoi cyfle i ddatblygu sgiliau am leoli lleoedd, amgylcheddau a phatrymau a dyblygu sgiliau cyfathrebu daearyddiaeth a hanes o’r cwricwlwm presenol. Mae modd dod a’r elfen o’r cwricwlwm Cymraeg yma, wrth i’r plant feddwl am gynefin Cymru ar fath o fwyd y gallwn ni tyfu neu am ffermwr Cymru a’r pryderon presennol sydd yn ei wynebu nhw. Maen bosib cynnwys ymweliad i fferm leol neu ardd i weld bwyd yn cael ei gynhyrchu a fydd o bosib yn sbardun i’r thema a’r gwaith, mae hwn yn fodd o addysgu a dysgu trawsgwricwlaidd aml-ddisgyblaeth (multi-displinary). Mae hwn yn golygu defnyddio profiad megis trip yn yr achos hwn fel sbardun i’r gwaith sydd yn sbarduno addysgu o wahanol maesydd. Mae hwn yn rhoi'r cyfle i addysgu elfennau ADCDF am Iechyd, Cyfoeth a Thlodi, Dewisiadau a Phenderfyniadau a hefyd Treuliant a Gwastraff yn glwm a chynhyrchu bwyd. Mae cyfle i ehangu ar y cwricwlwm rhifedd a llythrennedd yma hefyd, wrth i’r plant ddelio gyda ffigurau a mesuriadau yn ymwneud a milltiroedd bwyd neu datblygu ei sgiliau llythrennedd wrth iddynt gynnal ymchwil a chasglu gwybodaeth pwysig byddant yn datblygu'r sgil i ddewis a dethol y wybodaeth fwyaf pwysig o ddogfennau newyddion ffeithiol a dysgu i ysgrifennu yn gryno. 
Mae’r thema ‘Aros yn iach’ yn berthnasol iawn i bedwar diben Donaldson. Mae’r thema yn clymu yn agos at y diben i fod ‘yn unigolion iach, hyderus’ a’r gallu i greu ‘dinasyddion egwyddorol gwybodus’ wrth gynnig corff o wybodaeth iddynt er mwyn galluogi nhw i wybod sut i ofalu am ei hun a byw yn iach. Mae tasgiau megis creu pryd o fwyd iach neu'r gallu i adnabod grwpiau bwyd yn mynd i fod yn sgiliau defnyddiol trwy gydol oes i’r plant ddefnyddio mewn bywyd pob dydd a fydd yn galluogi nhw fyw bywyd llawn a hapus. Mi fydd tasgiau chwaraeon neu ffitrwydd hefyd yn cyrraedd y dibenion yma hefyd ond hefyd yn magu ‘cyfranwyr mentrus a creadigol’, er enghraifft trwy gymryd rhan mewn chwaraeon grŵp mi fydd y plant yn datblygu ei hyder ac wrth gynllunio dawns byddant yn meddwl yn greadigol a fydd yn sbarduno’r plant i feddwl yn wahanol. Mi fyddant hefyd yn cyrraedd y nod i fod yn ddysgwyr uchelgeisiol o dan y thema yma wrth ystyried tasgiau megis darganfod lle mae ein bwyd yn dod ac yn ymwybodol o’i effaith personol a sut mae ei phenderfyniadau bwyd yn effeithio ar y byd, yn arwain at ddisgyblion egwyddorol. 
	Ond, i gloi felly rhaid cydnabod bod pawb ddim yn gytûn ar y defnydd o ddysgu yn draws-gwricwlaidd. Mae damcaniaeth ymddygiadol yn gefnogol o addysgu pynciau ar wahan a gwers i fod ar bwnc penodol er mwyn trosglwyddo gwybodaeth yn effeithiol tra bod eraill megis damcaniaeth adeiladol yn credu bod plant yn dysgu trwy rannu syniadau a gwneud cysylltiadau. Mae Ofsted (2002) yn honni bod addysg drawsgwricwlaidd yn rhan hanfodol o addysg y mae gan blant yr hawl iddo. Mae Barnes (2015) yn gwbl sicr bod addysg drawsgwricwlaidd yn hynod bwysig ar gyfer dyfodol ein plant ac mae hyn yn cyfateb yn gryf ar yr hyn mae Donaldson eisiau ei weld, sef ffocws ar greu unigolion sydd yn barod am y dyfodol. Dywed Barnes (2015) “we face a future of exponential and unpredictable change, we need cross-curricular methods that encourage group solutions, collabroative learning, creative combinations and the development of independent learners” (Barns, 2015 tud 81-82) debyg iawn i’r hyn mae Donaldson (2015) am ei weld yn y cwricwlwm yn ei bedwar diben i’r cwricwlwm.

